Conspicuous Gallantry Medal

Conspicuous Gallantry Medal (CGM) er en militær dekorasjon for menig personell i Storbritannia og Samveldet. Medaljen ble tildelt for tapperhet i strid mot fiender til sjøs eller i luften.

Medaljen hadde samme funksjon som offiserenes Distinguished Service Order, selv om den ble rangert langt lavere, mellom Distinguished Conduct Medal og Distinguished Service Medal. 
Innehavere av medaljen kunne tilføye bokstavene CGM etter navnet sitt.

Etter 1993 er medaljen erstattet av Conspicuous Gallantry Cross (CGC). Denne medaljen kan tildeles soldater og offiserer fra alle våpengrener, og er rett under Victoria Cross i rang.

Leif Larsen («Shetlands-Larsen») og Ole Hoff Snefjellå var de eneste nordmennene som ble tildelt denne for innsats under andre verdenskrig.Christensen, Dag (1944-) (1988). En spion går i land: brødrene Snefjellås utrolige innsats på norskekysten under krigen. Oslo: Damm. ISBN 8259005085.

 Referanser 

Eksterne lenker
 Bilde av medaljen (engelsk)
 Beskrivelse av medaljen (engelsk)

Kategori:Britiske militære utmerkelser